40 मिनट आतिशबाजी की, मेले का समापन
पीरानपीर शीतला माता मेले में हुई रंगारंग आतिशबाजी
भास्कर संवाददाता | सनावद
संस्कृति, सद्भावना और राष्ट्रीय एकता का प्रतीक पीरानपीर-शीतला माता मेला परिसर में सोमवार शाम 7 बजे रंगारंग आतिशबाजी हुई। खरगोन बायपास मार्ग पर लगे नपा के मंच के पास फैंसी बम (कचरा बम) जलाकर पहाड़ी पर खड़े अन्य नपाकर्मियों को आतिशबाजी शुरू करने का इशारा दिया गया। यह सांस्कृतिक कार्यक्रमों की कड़ी का आखिरी कार्यक्रम था।
करीब 40 मिनट तक लगातार आतिशबाजी हुई। इसके साथ सीएमओ पीके सुमन ने मेला समापन की घोषणा की। इस दौरान मेला अधिकारी योंगेद्र गुप्ता, राजेंद्र शर्मा, नरेंद्र सोनी, खेमराज मुसले, महेशनारायण परवाल, सुरेश एरन, रमेश मोराण्या, लेखराम पटेल, रियाज बैग, लच्छू सेठ, मंगला पुजारी, निशा डाले सहित अन्य नपा कर्मचारी व शहरवासी मौजूद थे। मेले की शुरुआत 3 दिसंबर से हुई थी।
दुकानदारों ने दिया था आवेदन
जानकारी के अनुसार मेला अवधि दो दिन बढ़ाने को लेकर दुकानदारों ने नपा प्रबंधन को आवेदन दिया था। सीएमओ ने बताया, व्यवस्थाएं तय समय के लिए जुटाई थी। सरकारी कैलेंडर के अनुसार ही मेले का समापन किया है। मंगलवार से कनेक्शन काटने का काम शुरू करेंगे। आतिशबाजी के बाद सीएमओ ने देर रात अनाउंसमेंट कर दुकानों को मेला समापन की सूचना देने की बात भी कही।
फेंसी बम जलाकर आतिशबाजी का इशारा किया गया।
hin_Deva awa_Deva san_Deva hin_Deva awa_Deva hin_Deva hin_Deva hin_Deva